
Pranešimo tekstas suinteresuotiems tiekėjams
(Siunčiama CVP IS elektroninėmis priemonėmis)			            2025-09-11

			
ATSAKYMAI Į SUINTERESUOTO TIEKĖJO KLAUSIMUS

AB „Miesto gijos“ (toliau – Perkančioji organizacija) vykdo supaprastintą atviro konkurso būdu Rinkodaros, turizmo ir verslo tyrimų paslaugų pirkimą  (CVP IS pirkimo ID 4175721 , toliau – Pirkimas).
Informuojame, jog 2025 m. rugpjūčio 26 d. buvo gauti suinteresuoto tiekėjo paklausimai. Išnagrinėjus gautus paklausimus, teikiame atsakymą:



	Eil. Nr.
	Suinteresuoto tiekėjo klausimai
	Atsakymas

	1.
	Ar teisingai suprantame, kad IV dalies maksimali pirkimo suma yra 15000 Eur be PVM už tris tyrimus? Manome, kad ši suma sunkiai atspindi rinkos realijas, įvertinus infliaciją per artimiausius 2 metus. Jeigu suma lieka kaip nurodyta, ar Tiekėjui būtų pateiktas kontaktų sąrašas pagal nurodytus sektorius? Tokiu būdu nuimama dalis tiekėjui tenkančių kaštų (nes įmonių registrai yra mokami).
	Informuojame, kad Pirkimo sąlygose nurodyta maksimali IV pirkimo objekto dalies suma teisinga, t. y. numatoma po 5000 EUR be PVM už vieną kasmetinį tyrimą. 
Kontaktų sąrašą tiekėjui pateiks VšĮ „Go Vilnius“ (sutarties sudarytojas), tad išlaidų už įmonių registro duomenų pirkimą tiekėjas nepatirs.

	2.
	Tiekėjo kvalifikacijos reikalavimų 2.1 dalyje nurodytos įvykdytų sutarčių vertės, kurias turi būtų įvykdžiusi įmonė. 8 priede prašoma atskirai įvardinti sutarties vertę (5) ir Tiekėjo įvykdytos dalies vertę pagal sutartį (6). Gal galite patikslinti, kurios projekto vertės yra sumuojamos, kad atitiktų 2.1 nurodytus reikalavimus? Ar bendra sutarties vertė? Ar tiktai Tiekėjo dalis, atėmus subtiekėjų kaštus?
	Informuojame, kad Pirkimo specialiųjų sąlygų 5 priedo „Reikalavimai tiekėjų kvalifikacijai ir pašalinimo pagrindai“ 2 punkto lentelės Eil. Nr. 2.1 reikalaujama, kad tiekėjas už Eil. Nr. 2.1 nurodytą vertę savo jėgomis būtų įvykdęs bent vieną ar daugiau sutarčių ar jos dalį (jei sutartis tebevykdoma). 

	3.
	Tiekėjo kvalifikacijos reikalavimų 2.2.3 dalyje prie I, II, II, IV, VI pirkimo dalių prašoma nurodyti „Bent 2 (du) apklausas vykdančius asmenis, kurie būtų vykdę bent 1 (vieną) sociologinių apklausų tyrimą.“ Gal galite patikslinti, kokio pobūdžio specialistus čia turite omenyje? Šiose pirkimo dalyse nurodyti CAWI (internetiniai) tyrimai, tad jie neturi atskirų apklausėjų, kuriuos Tiekėjas turėtų įtraukti į projektą
	Informuojame, kad nurodomas reikalavimas turėti apklausėjus apklausoms telefonu ir / arba gyvai, įvykdžiusius bent vieną atitinkamą apklausą. 

Taip pat informuojame, kad Patiksliname Pirkimo specialiųjų sąlygų 1 priedo „Techninė specifikacija“ 3.1.1.2.1., 3.1.2.2.1., 3.1.3.2.1 ir 3.1.6.2.1 punktus, juos išdėstant taip:
„<...> 3.1.1.2.1. Apklausos metodas: panelinė apklausa internetu ir/ arba apklausa telefonu; <...> 3.1.2.2.1. Tyrimo metodas:  panelinė internetinė apklausa ir/ arba apklausa telefonu; <...> 3.1.3.2.1. Tyrimo metodas: panelinė internetinė apklausa ir/ arba apklausa telefonu; <...> 3.1.6.2.1. Tyrimo metodas: kiekybinė užsienio šalių (Vokietijos, Jungtinės karalystės, Lenkijos, Latvijos ir Nyderlandų) gyventojų apklausa, klausimyną pildant internetu ir/ arba telefonu; <...>“

	4.
	Jeigu planuojame teikti pasiūlymus kelioms pirkimo dalims, gal galite patikslinti, kuriuos dokumentus Tiekėjas turi pateikti bendrai visam pirkimui, o kuriuos – atskirai kiekvienai daliai? Ar teisingai suprantame, kad 2 priedą, 3 priedą EBVPD ir 7 priedą galima pateikti vieną visam pirkimui (neskaidant pagal dalis)?
	Informuojame, kad tiekėjas kartu su pasiūlymu turi pateikti Pirkimo specialiųjų sąlygų (failo pavadinimas: 0_Atviro_konkurso_Specialiosios_sąlygos. docx) 7.1 punkte nurodytus dokumentus.

Dokumentai, Pasiūlymo forma (Pirkimo specialiųjų sąlygų 2 priedas), Europos bendrasis viešųjų pirkimų dokumentas (EBVPD), jungtinės veiklos sutartis (jei pasiūlymą teiks tiekėjų grupė), įgaliojimas, Tiekėjo atitikties deklaracija (Pirkimo specialiųjų sąlygų 7 priedas), gali būti pateikti visam pirkimui, nepildant jų atskirai kiekvienai pirkimo objekto daliai, tačiau šiuose dokumentuose (išskyrus įgaliojime) tiekėjas turi nurodyti pirkimo objekto dalis, kurioms teikiamas pasiūlymas.

Pastaba: Tiekėjas Tiekėjo atitikties deklaracijoje (Pirkimo specialiųjų sąlygų 7 priedas) turi nurodyti Pirkimo pavadinimą bei Pirkimo objekto dalių pavadinimus, kurioms teikia pasiūlymą.



Informuojame, kad Pirkimo specialiųjų sąlygų (failo pavadinimas: 0_Atviro_konkurso_Specialiosios_sąlygos.docx) 7 skyriuje neteisingai nurodyta numeracija ir įtrauktas perteklinis 7.2.1.6. punktas (7.2.1.6. pasiūlymo galiojimo užtikrinimą patvirtinantį dokumentą, ir jo apmokėjimą patvirtinančius dokumentus, atitinkančius Specialiųjų sąlygų 6 skyriaus ir Bendrųjų sąlygų 9 skyriaus reikalavimus.). Tiekėjas kartu su pasiūlymu neturi pateikti pasiūlymo galiojimo užtikrinimo, kadangi pagal Pirkimo specialiųjų sąlygų 6.1 punktą Perkančioji organizacija nereikalauja kartu su pasiūlymu pateikti pasiūlymo galiojimą užtikrinimą patvirtinančio dokumento, tačiau Tiekėjas Perkančiajai organizacijai pareikalavus, turės sumokėti baudas. Atsižvelgiant į tai kas išdėstyta ir vadovaujantis Pirkimo bendrųjų sąlygų 4.5 punktu savo iniciatyva patiksliname Pirkimo specialiųjų sąlygų 7 skyrių ir jį išdėstome taip:
[bookmark: _Toc487181057]„7. PASIŪLYMĄ SUDARANTYS DOKUMENTAI
7.1. Iki pasiūlymų pateikimo termino pabaigos pasiūlyme tiekėjas turi pateikti:
7.1.1. pasirašytą pasiūlymą, užpildytą pagal Specialiųjų sąlygų 2 priede pateiktą formą;
7.1.2. EBVPD (Specialiųjų sąlygų 3 priedas);
7.1.3. jei pasiūlymą pateikia tiekėjų grupė, jungtinės veiklos sutarties skaitmeninę kopiją, taip pat, jei tiekėjas pasitelkia ūkio subjektus, – įrodymus, kad šie ištekliai bus prieinami per visą sutartinių įsipareigojimų vykdymo laikotarpį (pagal Bendrųjų sąlygų 6.4 ir 6.5 punktų reikalavimus);
7.1.4. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti paraišką ir prisiimti visus su tuo susijusius įsipareigojimus, skaitmeninę kopiją;
7.1.5. Tiekėjo atitikties deklaracija (Specialiųjų sąlygų 7 priedas).
Tiekėjui nepateikus 7.1.1 punkte nurodyto dokumento pasiūlymas atmetamas.“

Vadovaujantis Pirkimo Bendrųjų sąlygų 4.6. punktu, bet kuris paaiškinimas/patikslinimas yra laikomas neatskiriama Pirkimo dokumentų dalimi, ir jo nuostatos turi viršenybę prieš ankstesniuose Pirkimo dokumentuose išdėstytas nuostatas.

Pasiūlymų pateikimo terminas nukeliamas iš 2025 m. rugsėjo 22 d. 11:00 val. į 2025 m. rugsėjo 29 d. 11:00 val.

PRIDEDAMA:
0_Atviro_konkurso_Specialiosios_sąlygos_(Aktuali redakcija nuo 2025-09-11).docx;
1_priedas_Techninė_specifikacija_(Aktuali redakcija nuo 2025-09-11).docx.

